સત્યઘટના પરથી બનેલી રેસ્ક્યુ થ્રિલર પ્રકારની ફિલ્મોનો પોતાનો આગવો ચાર્મ હોય છે. ઈ.સ. ૧૯૭૯-૮૦માં ઇરાનના હોસ્ટેજ ક્રાઇસિસ પરથી બનેલી ઑસ્કર વિનિંગ હૉલીવુડ ફિલ્મ ‘આર્ગો’, કે આફ્રિકન દેશ રવાન્ડામાં ચાલેલા ખૂની જીનોસાઇડમાં સેંકડો લોકોને બચાવનારા હૉટેલ મેનેજરની સાચી દાસ્તાન પરથી બનેલી સુપર્બ ફિલ્મ ‘હૉટેલ રવાન્ડા’ તેનાં બેસ્ટ એક્ઝામ્પલ છે. આપણી પાસે આ બંને ઘટનાઓને પણ વટી જાય તેવી અને માનવ ઇતિહાસે ક્યારેય ન જોયું હોય તેવા અભૂતપૂર્વ રેસ્ક્યુ ઑપરેશનની સ્ટોરી હતી. અફસોસ કે આપણે તે અપ્રતિમ સાહસને પૂરતો ન્યાય આપી શક્યા નથી.